55 వసంతాల 'సంగీత లక్ష్మి' | NTV
55 వసంతాల 'సంగీత లక్ష్మి'
సంగీత, నృత్యాలు ఇరుసులుగా కథారధం నడిచిన చిత్రం 'సంగీత లక్ష్మి'. ఎన్టీఆర్, జమున జంటగా నటించిన ఈ సినిమా జూలై 7, 1966లో విడుదలైంది. అంటే నేటితో యాభై ఐదేళ్ళు పూర్తి చేసుకుంది. ఎన్టీఆర్ తన చిత్రాలకు ప్రొడక్షన్ మేనేజర్లుగా పనిచేసిన పలువురిని నిర్మాతలుగా మార్చారు. ఈ సినిమాకూ అలానే అమరా రామ సుబ్బారావు అనే ప్రొడక్షన్ మేనేజర్ ను నిర్మాతను చేశారు. పి. నరసింగరావుతో కలిసి అమరా రామ సుబ్బారావు 'సంగీత లక్ష్మి' చిత్రం నిర్మించారు. ఈ మూవీతో గిడుతూరి సూర్యం దర్శకుడిగా పరిచయం అయ్యారు. అభ్యుదయ మానవతా వాదిగా పేరున్న గిడుతూరి సూర్యం ఆకాశవాణిలో అనౌన్సర్ గా పనిచేస్తూనే నాటికలు, నాటకాలు, సంగీత రూపకాలు రాశారు. 'సంగీత లక్ష్మి' చిత్రం తర్వాత ఆయన 'రణభేరి, ఆస్తికోసం, కథానాయకురాలు, విక్రమార్క విజయం, పేదరాశి పెద్దమ్మ కథ, నేను – నా దేశం' వంటి పలు చిత్రాలు తెరకెక్కించారు. కొన్ని సినిమాలకు నిర్మాతగానూ వ్యవహరించారు.
ఈ సినిమా కథ విషయానికి వస్తే… విజయవాడలో కాపురం ఉంటున్న కల్నల్ కొండలరావు (ఎస్వీ రంగారావు) ఏకైక కూతురు రాధ (జమున). శాస్త్రీయ సంగీత ప్రియురాలు. అదే ఊరిలో ఉంటున్న వేణు (ఎన్టీ రామారావు) సంగీతారాధకుడు. ఇద్దరికీ మద్రాసులో జరిగిన సంగీత పోటీలలో పరిచయం ఏర్పడి అది ప్రేమగా మారుతుంది. చివరికి వివాహమూ చేసుకుంటారు. అయితే మేనల్లుడు ఆనంద్ (నాగభూషణం)కు రాధను ఇచ్చి పెళ్ళి చేయాలని కొండలరావు అనుకుంటాడు. తన ఆలోచనలకు విరుద్ధంగా కూతురు వివాహం చేసుకుందని దూరం పెడతాడు. అలానే తమ ప్రమేయం లేకుండా కొడుకు పెళ్ళి చేసుకున్నాడని వేణు కుటుంబం కూడా అతన్ని దూరం పెట్టేస్తుంది. స్వాభిమానంతో తమ కాళ్ళ మీద తాము నిలబడటానికి ఈ కొత్త దంపతులు ప్రయత్నిస్తుంటారు. నిజానికి వీరి పెళ్ళికి ప్రధాన కారకుడు ఆనందే. అతను నళిని (విజయలక్ష్మీ) అనే నర్తకిని ప్రేమిస్తాడు. ఆమెనే పెళ్ళి చేసుకుంటాడు. సంసార సాగరాన్ని అతికష్టం మీద వేణు ఈదుతున్న సమయంలోని వారికి పాప పుడుతుంది. ఆమెకు లక్ష్మీ అని పేరు పెడతారు. ఆనంద్ తన వంతుగా వేణు, రాధలకు సాయం చేయాలని చూస్తాడు కానీ ఆ ప్రయత్నాలు వీరి మధ్య పొరపొచ్చలకు కారణం అవుతాయి. పర్యవసానంగా వేణు, రాధ దూరమౌతారు. ఈ నిజమైన ప్రేమికులు, సంగీతాభిమానులు చివరకు ఎలా ఒకటి అయ్యారు? వారి కూతురు లక్ష్మీ… 'సంగీత లక్ష్మీ'గా ఎలా గుర్తింపు తెచ్చుకుంది అన్నదే మిగతా కథ.
కథలోని బలమైన సంఘటనల కారణంగానూ, నటీనటులు ప్రతిభావంతులు కావడం చేతను అన్ని సన్నివేశాలు చక్కగా పండాయి. ఎన్టీఆర్, జమున, ఎస్వీ రంగారావు, నాగభూషణం, విజయలక్ష్మితో పాటుగా రమణారెడ్డి, రాజబాబు, పెరుమాళ్లు, సూర్యకాంతం, నిర్మల, ఏడిద నాగేశ్వరరావు, మోదుకూరి సత్యం తదితరులు ఇతర ప్రధాన పాత్రలు పోషించారు. ఇందులోని ఓ స్టేజ్ ప్లేలో ఎన్టీఆర్ అర్జునుడిగా నటించగా, కృష్ణ పాత్రను జమున చేయడం విశేషం. దర్శకత్వం గిడుతూరి సూర్యమే కథ, కథనాలను సమకూర్చుకున్నాడు. ఆత్రేయ మాటలు రాయడంతో పాటు నాలుగైదు పాటలూ రాశారు. శ్రీశ్రీ, దాశరథి, సినారె, ఏడ్చూరి సుబ్రహ్మణ్యం మిగిలిన పాటలు రాశారు. సంగీత ప్రధాన చిత్రం కావడంతో సంగీత దర్శకులు ఎస్. రాజేశ్వరరావు తన ప్రతిభను చాటుకోవడానికి దోహదపడింది. చిత్రం ఏమంటే… ఎన్టీయార్ వానపాట… అందులోనూ డ్యూయెట్ అనగానే ఈ తరానికి 'వేటగాడు'లోని 'ఆకుచాటు పిందతడిసే' పాటే గుర్తొస్తుంది. నిజానికి ఆ రోజుల్లోనే 'కలో నిజమో కమ్మని ఈ క్షణము' అంటూ సాగే వానపాటలో ఎన్టీఆర్, జమున నర్తించి మెప్పించారు.
సంసారిక జీవితంలో మాటపట్టింపులు వంటివి కాలగమనంలో కరిగిపోతాయనే అంశంతో సంగీత, నృత్య ప్రధానంగా రూపుదిద్దుకున్న 'సంగీత లక్ష్మి' చిత్రం మొదటిసారి విడుదలయినప్పుడు ఘన విజయం సాధించకపోయినా, రిపీట్ రన్ లో ప్రేక్షకుల మనసులు చూరగొంది.
55 vasantaala 'sangeeta lakshmi' | NTV
55 vasantaala 'sangeeta lakshmi'
sangeeta, nrutyaalu irusulugaa kathaaradham nadichina chitram 'sangeeta lakshmi'. ntr, jamuna jantagaa natinchina ee sinima juulai 7, 1966loo vidudalaindi. ante netitho yabhai aidellu puurti chesukundi. ntr tana chitraalaku production maenejarlugaa panichesina paluvurini nirmaatalugaa maarchaaru. ee cinimaakuu alaane amara raama subbarao ane production manager nu nirmaatanu chesaru. pi. narasingaraothu kalisi amara raama subbarao 'sangeeta lakshmi' chitram nirminchaaru. ee mooveetho giduturi suuryam darsakudigaa parichayam ayyaru. abhyudaya manavata vaadigaa paerunna giduturi suuryam aakaasavaanilo anaunsar gaa panichestune naatikalu, naatakaalu, sangeeta roopakaalu raasaaru. 'sangeeta lakshmi' chitram tarvaata aayana 'ranabheri, aastikosam, kathaanaayakuraalu, vikramarka vijayam, paedaraasi peddamma katha, nenu – naa desham' vanti palu chitraalu terakekkinchaaru. konni sinimaalaku nirmaatagaanuu vyavaharinchaaru.
ee sinima katha vishayaaniki vaste vijayavaadalo kapuram untunna kalnal kondalarao (eswy rangaarao) ekaika koothuru raadha (jamuna). saastriiya sangeeta priyuraalu. adhe oorilo untunna vaenu (enty ramarao) sangeetaaraadhakudu. iddarikee madraasulo jarigina sangeeta potiilalo parichayam erpadi adhi premagaa maarutundi. chivariki vivaahamuu chesukuntaru. ayithe menalludu anand (nagabhushanam)ku raadhanu ichi pelli cheyalani kondalarao anukuntaadu. tana aalochanalaku viruddhamgaa koothuru vivaham chesukundani dooram pedataadu. alaane tama prameyam lekunda koduku pelli chesukunnadani vaenu kutumbam kuudaa atanni dooram pettestundi. swaabhimaanamtho tama kaalla meeda taamu nilabadataaniki ee kotta dampatulu prayatnistuntaaru. nijaaniki veeri pelliki pradhaana kaarakudu aanande. atanu nalini (vijayalakshmi) ane nartakini premistaadu. aamene pelli chesukuntadu. samsara saagaraanni atikashtam meeda vaenu eedutunna samayamlooni vaariki paapa pudutundi. aameku lakshmi ani paeru pedataaru. anand tana vantugaa vaenu, raadhalaku saayam cheyalani chustadu cony aa prayatnaalu veeri madhya porapochalaku kaaranam avtayi. paryavasaanamgaa vaenu, raadha dooramoutaaru. ee nijamaina premikulu, sangeetaabhimaanulu chivaraku ela okati ayyaru? vaari koothuru lakshmi 'sangeeta lakshmi'gaa ela gurtimpu tecchukundi annade migata katha.
kathaloni balamaina sanghatanala kaaranamgaanuu, nateenatulu pratibhaavantulu kaavadam chetanu anni sannivesaalu chakkaga pandaayi. ntr, jamuna, eswy rangaarao, nagabhushanam, vijayalakshmitho paatugaa ramanareddy, rajababu, perumaallu, suuryakaantam, nirmala, edida nageshwararao, modukuri satyam taditarulu itara pradhaana paatralu pooshinchaaru. indulooni oo stage plaelo ntr arjunudigaa natinchagaa, krishna paatranu jamuna cheyadam visesham. darsakatvam giduturi suryame katha, kathanaalanu samakuurchukunnaadu. aatreya maatalu raayadamtho paatu naalugaidu paataluu raasaaru. srishree, daasarathi, sinare, edchuri subrahmanyam migilina paatalu raasaaru. sangeeta pradhaana chitram kaavadamtho sangeeta darsakulu es. rajeshwararao tana pratibhanu chaatukovadaaniki dohadapadindi. chitram emante enteer vanapati anduloonuu duayet anagaane ee taraaniki 'vetagaadu'loni 'aakuchaatu pindatadise' pate gurtostundi. nijaaniki aa rojullone 'kalo nijamo kammani ee kshanamu' antuu saage vaanapaatalo ntr, jamuna nartinchi meppinchaaru.
samsaarika jeevitamlo maatapattimpulu vantivi kaalagamanamlo karigipotayane amsamto sangeeta, nrutya pradhaanamgaa roopudiddukunna 'sangeeta lakshmi' chitram modatisaari vidudalayinappudu ghana vijayam saadhinchakapoyinaa, repeate run loo prekshakula manasulu chuuragondi.